JohanHeinsen/ENO huggingface dataset:
Viborger Samler, 1839-09-30
J Morgen Aften giver Mdm. Bishop atter en Concert paa det Kgl. Theater. Allerede den første Dag, da Billetterne kunde erholdes, bleve de næsten alle afsatte, saa at man kan see, at Publicum endnu ikke er blever mæt af at høre denne udmærkede Sangerinde. Det synes dog nu som om det skulde blive til Alvor med den længe omtalte Plan at engagere Hr. Bochsa og Mad. Bishop for i Vinter. Ved den Concert, som aarligen gives til Fordeel for Blindeinstitutet paa det Kgl. Theater, og som i Aar vil finde Sted om kort Tid, skal Mad. Bishop uopfordret have tilbudt sig at assistere. (*J Aften optræder Fru Heiberg da endelig første Gang i denne Saison, og vi kunne nu altsaa vente, at vort Repertoire vil blive bedre i den kommende Tid, noget, det vist ogsaa kan trænge til, da de som oftest tomme Bænke noksom have viist Publicums Utilfredshed. (?)J Kjøbenhavn er etableret et Contoir, i hvilket Breve modtages hver Dag fra den tidlige Morgen til langt ud paa Aftenen, paa de Tider da de andre Contoirer ere lukkede, og afsendes med den første afgaaende Post til de Steder, hvortil de ere adresserede, og Afsenderne ere saaledes løste fra den fordums Tvang, paa bestemte Tider paa Klokkeslet at indlevere deres Breve, Slagelse. En Karl fra Korsør, som havde været i Kjøbenhavn med Soldater til den forestaaende Mønstring, geraadede ved Ringsted i Uenighed med en Bonde, Chr. Jørgensen, fra Slagelse Egnen, fordi denne havde taget en Fragt fra ham. Karlen kjørte iforveien, og da Chr. Jørgensen om Aftenen kom til Ringsted, opstod et Slagsmaal imellem ham og Karlen, hvortil denne efter Forlydende gav Anledning. Da Chr. Jørgensen, slog fra sig med et Sædebrædt, blev Karlen saa ilde tilredt, at han døde tre Timer efter. Chr. Jørgensen, blev strax arresteret. (Sl. Av.
Viborger Samler, 1839-09-30
Den 22de Septbr. døde i Odense en ædel Dane qvinde. Cancelliraadinde Hempel, f. Kiøbye. Vare end Aandens Blik, der tidligere skuede saa klart, i hendes Livs Aften formørket, til dyb Sorg for Slægt og deeltagende Venner, vil dette dog ingensinde hos disse udslette Mindet om den lyse Aand, det ædle Hjerte og det blide Sind, som gjorde hende til en Velsignelse for saa Mange, der kom i Berørelse med hende, og som ville bevare Erindringen om hendes elskelige Egenskaber i taknemmelige Hjerter. (Ove Th. Av.)
Viborger Samler, 1839-09-30
Schiervad Hovedgaard med underliggende Bøndergods, under Stamhuset Benzon, er solgt underhaanden til Hr. Kammerjunker og Stænderdeputeret Chr. Benzon paa Christiansdal for 71,200 Rbd. r. S., og Steensmark, Hovedgaard med underliggende Gods, under samme Stamhuus, er ligeledes solgt underhaanden til Hr. Stænderdeputeret, Proprietair La Cour for 60,000 Rbd. r. S., hvilke tvende Bud tilligemed de ved Auctionen gjorte høieste Bud paa Fannerupgaard, Ørbekgaard og Debilhede ere approberede af Cancelliet.
Viborger Samler, 1839-09-30
Fra Wandsbeck modsiges nu den i flere offentlige Blade anførte Paastand, at Regjeringen havde taget 1,000 Specier for den meddeelte Tilladelse til at holde Spillebank under Væddeløbene sammesteds. Afgivten er tilflydt Rendekassen, som igien har afgivet 10 Procent deraf, eller 20 Louisorer, til Stedets Fattigkasse. (Hus. Ugbl.)
Viborger Samler, 1839-09-30
Hs. K. H. Prinds Frederik Carl Christian er paa sin Jagttour i Jylland den 22de De, med Følge passeret gjennem Veile.
Viborger Samler, 1839-09-30
De i sidste Nr. omtalte Breve en Toldbetjent i Ribe forleden confiskerede og indsendte til Generalpostdirectionen, ere remitterede med den Erklæring, at de ikke egnede sig til at behandles efter Forordningen af 16de Aug. 1775, da ingen Postgang imellem Ribe og Tønder for Postkassens Regning er oprettet. Aalborg, den 27de Septbr. De forrige Conradsen ske Godser: Nørlund og Thorstedlund ere for adskillige Dage siden af den kgl. Enkekasse (til hvilke Prioritetshavere disse Godser i sin Tid vare udlagte) solgte til Eieren af Bogholm pr. Horsens, Hr. Schytte (pr. Commission af Superintendenten i Strasborg) for 168,000 Rbd. Glædeligt vilde det være, om, hvad Rygtet fortæller, maatte blive Sandhed, at den nye Eier nemlig agter at fortsætte Glasværket "Conradsmindesafbrudte Drift, hvorved en nyttig Jndustri og gavnlig Beskjeftigelse for mange arbeidsløse Mennesker vilde kunne vedligeholdes for Landet. – Gaarden Skovlundgaard i Hammer Sogn, der nylig ved Auction tilsloges Hr. Kjøbmand Steenfeldt fra Randers for 4,000 Rbd. er afdenne igien solgt til Hr. Gartner H. P. Beyer heraf Byen for 4500 Rbd. (Ab. A.)
Viborger Samler, 1839-09-30
Fra Jylland ere allerede ankomne til Norge nogle Ladninger med nyt Byg, som holdes paa 2 2/3 a 2 4/5 Spd. Td. Viborg. Vi have i Dag den interessante Nyhed fra Hovedstaden, at Bladet Fædrelandet fra 1ste April n. A. vil udkomme som et Dagblad, udgivet af Balthaar Christensen, David, Giødwad, Orla Lehmann og Wessely. Disse Mænds velbekjendte politiske Troesbekiendelse og Dygtighed er Borgen for, hvad dette Blad vil blive en værdig og ægte Repræsentant for den sande Liberalisme og en kraftig Opvækker af Almeenaanden. (Giødwad og Lehmann have, som velbekjendt, gjort Kjøbenhavnsposten til hvad den virkelig var forinden Førstes Sygdom.) Ligesom det er en glædeligt Beviis paa den gode Sags Fremme her i Landet, at see en Forening af saadanne Mænd, for at udgive et ægte fædrelandsksindet Dagblad, saaledes er det at haabe, at Publicum strax vil bevise sin Deeltagelse for dette Forehavende ved en talrig Subscription. (Meddeelt.)
Viborger Samler, 1839-09-30
Befordringer og Afgang. Under det danske Cancellie: Den 17de September er characteriseret Regimentschirurg og Læge ved den militaire Høiskole, L. V. Castenschjold, beskikket til Districtschirurg i Nestved med tilhørende Landdistrict. Den 20de September, Sognepræsten for Ringkjøbing og Rindom Menigheder under Ribe Stift, Provst P. Brandt, og Sognepræsten for Ortzlev og Føns Menigheder under Fyens Stift, C. Gleerup, paa Grund af Alderdom og Svagelighed, efter Ansøgning i Naade entledigede med Pension. Den 21de September, Copiist ved Kjøbenhavns Politiret og Politiets øvrige Forretninger, L. T. Ammittbøll, efter Ansøgning, i Naade entlediget, og f. D. Districtschirurgen paa Vestmande, characteriseret Bataillonschirurg C. H. U. Bolbroe, samt Districts chirurgen i det søndre Districtschirurgicat under Jslands Vest amt, O. Hjaltelin, ligeledes efter Ansøgning i Naade entledigede, hiin med Vartpenge og denne med Pension.
Viborger Samler, 1839-09-30
Under Admiralitets- og Commissariats=Collegiet: Den 22de September ere Fuldmægtigerne under Collegiet, R. Nørregaard. C. F. de Fine Skibsted og J. C. Juul, udnævnte til virkelige Krigs-Assessorer. Under f. D. er Exam. juris C. Ebbesen meddeelt Krigs-Assessors Characteer. Qvartals-Coursen for October, November og December Maaneder 1839 er fremdeles al pari.
Viborger Samler, 1839-09-30
Reisende med Dampskibet Dania. Fra Aarhuus til Kallundborg: Justitsraad Amtsforvalter Schjern, Kjøbmand F. Johansen, Jfr. Lassen, Fru Kipnasse med Datter, Gibsersvend Adriozzi, Skolelærer Cirsovius, Madame Henrichsen med Søn, Procurator Hoffmann, Enkefrue W. Funck, Frøken H. Funck, Cand. theol. N. Wern, Jomfruerne J. og M. Jensen, Jfr. M. Sivertsen, P. A. Stampe, Cand. jur. G. Caspersen, Kjøbmand S. Unna, Administrator J. L. v. Mentzdorff.
Viborger Samler, 1839-09-30
Agger Kanals Skibsliste. Jndk. Den 16de Septbr., O. Nørgaard fra Christiansand, til Krik med Trælast. Den 18de: M. Petersen fra Altona til Lemvig og fl. St. med Stykgods. Den 20de J. H. Henrichsen af Roms (Havnesøgende) fra Christiansand til Hjemstedet med Trælæst. Den 21de: Chr. Brochdorff af og til Skive fra Østerr. med Trælast og Jern. Den 22de: C. B. Petersen af Klitmøller fra Riga til Thisted med Hør J. H. Aare af og fra Fane til Thisted med Salt og Ballast. -
Viborger Samler, 1839-09-30
Udg. Den 18de: Chr. Jacobsen af og til Ræhr fra Thisted, ball. (Ved Listens Slutning den 22de ligger for Udgaaende foruden Henrichsen bestemt til Rom, N. H. Ankersen af Fane fra Holstebroe til Altona med Smør og Uld.) Døde. Kjøbenhavn: Laura W. Lund, f. Anger; Jens P. Müller, 81 Aar, Student N. Bjørn; Jfr. B. C. Lund, 57 Aar; Brændeviinsbrænder Peter Jensen; Jfr. Jeannette Wendel; Sophie Holler, f. Lange; Enkefrue M. K. Juul, f. Møller; Kirstine Christensen, f. Gjøhr, Helene Westerberg; Jfr. Birgitte Cathrine Lund, 57 Aar; Ane S. Dahlgreen, f. Olsen, 27 Aar, Sophie F. Holten, f. Lange, Karen Galtrup, f. Lassen, forhenv. Skræderfrimester N. F. Hochland. Helsingøer, Kongl. Loots A. Bærenzen, 37 Aar. - Svingelen ved Nakskov, Bodil K. Raahauge, f. Mackeprang, 72 Aar. Fredericia, Frue Oberstlieutenantinde v. Hinden burg, f. Wesenberg, 82 Aar. - Christenslund. Christen E. Leth. – Aarhuus: Skomagermester Jacob Gad, 44 Aar. – Aalborg: Ane S. Schulz, f. Jversen, 73 Aar; Oeconomus ved det civile Sygehuus Jacob Schmidt, 67 Aar. – Randers: Kjøbmand Hother Møller, 35 Aar. - Laurberg Præstegaard. Juliane Ehlers, f. Neve, 42 Aar. - Hamborg: Forhenv. Prof. ved Universitetet i Kiel, Dr. Reitemeier, 84 Aar.
Viborger Samler, 1839-09-30
AVERTISSEMENTS. J den af suspenderet Skolelærer Jochumsen af Barløse, imod Gaardmændene Rasmus Rasmussen af Møllerup, Anders Jørgensen og Peder Jensen af Barløse, Erik Rasmussen og Jens Larsen af Thaarup, samt Boelsmand Christen Mikkelsen af Baring, anlagte Sag, er under Dags Dato afsagt Dom, hvorved er kjendt for Ret: "Contracitanterne, Gaardmændene Rasmus Rasmussen af Myllerup, Anders Jørgensen og Peder Jensen af Barløse, Erik Rasmussen og Jens Larsen af Thaarup, samt Boelsmand Christen Mikkelsen af Baring, bør for Hovedeitanten, suspenderet Skolelærer Jochumsen i Barløse, hans Tiltale i denne Sag frie at være, og bør saavel den af Hovedcitanten over Contracitanterne nedlagte 3 Mks. Paastand, som de af ham imod dem brugte fornærmelige Udeladelser, der indeholdes deels i hans Jndlæg hertil Retten af 2de Marts d. A. og deels i efternævnte 3de af ham udgivne trykte Skrifter, nemlig: a) "De 6 Helte, eller: den hemmelige Republik, b) Pastor Sørensens udødelige Mesterstykke, eller: Usand hederne indpakkede i Flynderskind, og c) "Signalementet, eller: Skarnbassen som Formand i Heltepartiet," døde og magtesløse at være, saa at de ikke geraade Contracitanterne til Skade eller Forkleinelse paa Ære, gode Navn og Rygte i nogen Maade. Derimod bor Hovedcitanten bøde sine 3 Mark, og til Odense Amts Fattigkasse betale 100 Rbd. Sølv, samt være Censur undergiven i 2 Aar. Saa bør og Hovedcitanten til det Offentlige betale det Retsgebyhr og Skriversalarium, som skulde have været erlagt, saavel som Godtgjørelse for det stemplede Papiir, som skulle have været forbrugt, hvis Sagen ikke fra Contracitanternes Side havde været beneficeret, samt i Salarium til den for disse beskikkede Sagfører, Procurator Kümmel, 10 Rbd. Sølv. Det Jdømte at udredes inden 15 Dage efter denne Doms lovlige Forkyndelse under Adfærd efter Loven." Hvilket herved i Overeensstemmelse med Forord. 27de September 1799 § 20, bekjendtgjøres. Baag Herreds Ret. Assens, den 6te September 1839. Buchwald.
Viborger Samler, 1839-09-30
Literair Anmeldelse. Paa P. C. Kabells Forlag er udkommen: bemærkninger over Alheden og dens Colonier af F. C. Carstens, Præst paa Colonien, og faaes hos Forlægeren for 1 Rbd.
Viborger Samler, 1839-09-30
Placat. Efter vedkommende Skifterets Begjæring bliver den Dødsboet efter Niels Jensen Madsen og Hustrue Jnger Knudsdatter tilhørende Arvefæstegaard paa Hartkorn 5 Tdr. 5 Skpr. 3 Fdkr. 2 Alb. i Læsten, med indavlet Afgrøde, stillet til 3 Auctioner, saaledes: Torsdagen den førstkommende 21de October, hver Dags 7de November Formiddag. og Mandagen - 25de f. M. Kl. 11. De 2de første Auctioner afholdes paa Herredernes Tingsted, Viborg Raadhuus, og den 3die i selve Gaarden. Til Gaarden er et Areal af omtrent 61 Tdr. Land Agerjord, 4 Tdr. Land Eng og Kjær og 45 Tdr. Land Hede. Ved 3die Auction og paafølgende Dag agtes tillige bortsolgt en betydelig Deel Ind- og Udbo, Besætning, Avlsredskaber o. a. M. Conditionerne kunne erfares hos Reqvirenten, Forligelsescommissair, Forvalter Bloch paa Foussingøe, og paa Herredscomptoiret. Middelsom og Sønderlyng Herredsfogderi. Viborg, den 27de September 1839. Rod.
Viborger Samler, 1839-09-30
Jfølge taget Bestemmelse ved en Skiftesamling i afdøde Ane Pedersdatters og efterlevende Mand Christian Pedersen Qvosteds Fælledsboe, bliver den dette Boe tilhørende Gaard i Borup Bye, Taarup Sogn, Fiends Herred, Viborg Amt, med paastaaende Bygninger og tilliggende Jordeiendomme af Hartkorn 2 Tdr. 3 Skpr. 2 Fdkr. 1 Alb. og en Kjærparcel af Hartkorn 1 Fdkr. 2 Alb. tilligemed den af Eiendommene indbjergede Hoe- og Korn afgrøde, stillet til Bortsalg ved 3de Auctioner, der afholdes saaledes: 1ste Auction den 2de October, 2den 5te November og 3die – – 20de f. M. d. A., hver Dags Formiddag Kl. 10. De 2 første Auctioner foretages paa Viborg Raadhuus og den Tredie i selve Gaarden. Denne Bekjendtgjørelse tjener til Efterretning for Panthaverne i Overeenstemmelse med Placat af 22de April 1817. Fiends=Norlyng Herredscontoir. Viborg, den 20de September 1839.
Viborger Samler, 1839-09-30
J Auctionsdirecteurens Fraværelse, O. M. Thorgersen, const.
Viborger Samler, 1839-10-01
Kongelig allern, privilegeret. No. 138. 67 Aarg. Viborg Stifts-Tidende. Forsendes med Brevposten i Danmark og Hertugdømmerne. Tirsdagen den 1ste October 1839. Denne Tidende, redigeret af Adjunct Reiss og H. Wissing, udgives 4 Gange ugentlig fra det Dons'ske Officin.
Viborger Samler, 1839-10-01
Udenlandske Efterretninger. Storbritannien og Jrland. London, den 25de Septbr. The Globe beretter, at der i de bedste underrettede Kredse paastaaes at Greve af Clarendon (Villier's) er kaldet til et mægtigt Embede i Regjeringen med Sæde og Stemme i Cabinettet, og at Macau ley er udnævnt til Krigs-Secretair og Medlem af Cabinettet.
Viborger Samler, 1839-10-01
J Tory Kredsene – beretter Bladet fremdeles – udspredes atter Rygter og Uenigheder imellem Dronningen og Hertuginden af Kent. Disse Rygter maae man imidlertid modtage med stor Forsigtighed; thi det er nu Toryernes Politik, saa meget som muligt at nedsætte den unge Dronning i Yndest hos Folket. Efter det nyeste Rygte skal det være Hertugindens Hensigt at begive sig i nogle Aar til Belgien. Denne Fortælling mangler al Sandsynlighed.
Viborger Samler, 1839-10-01
De nyeste Efterretninger fra Canton af 29de Mai melder, at den engelske Agent, Elliot, paa Grund af Chinesernes Vexationer og Chicaner, har seet sig nødsaget til at forlade Canton, og at han, ledsaget af de 16 Handlende, der af Chineserne holdtes som Gidsler indtil Opium-Forraadets fuldstændige Udlevering (20,300 Kister af Værdi 3 Mill. 4), er ankommen til Macao.
Viborger Samler, 1839-10-01
Den 30te Mai havde alle brittiske Skibe forladt Reden ved Wampoo. Saaledes er for Øieblikket den engelske Handel med China ganske tilintetgjort, og det er at befrygte, at Americanerne ville benytte denne Leilighed til at drage alle Handelsfordeele til sig, om de endog skulle see sig nødsagede til at underkaste sig mange nedværdigende Vilkaar. Jøvrigt skal den chinesiske Regjerings Fremfærd i Henseende til Condemneringen af Opium saaledes have forbittret Pøbelen, at man har været nødt til, formelig at tilmure alle Stræder, der førte til Factorierne, et Frygt for et voldsomt Forsøg paa at befrie de fængslede Kjøbmænd. Det eneste Middel til igjen at ophjælpe Handelen med China er at blokere Cantons Havn. Men dertil behøves en brittisk Geheimeraadsbefaling, og til at erholde en saadan udfordres en Tid af 8 Maaneder. Førend Capt. Elliot forlod Canton, udstedte han en Proclamation til alle Englændere i Staden. Agenten erklærer, at alt Haab er forsvundet og retfærdige Forholdsregler ei alene fra de provincielle Auctoriteters, men endog fra den keiserlige Commissairs Side i Canton Han opfordrer alle brittiske Undersaatter til at forlade Staden, og ikke indføre noget brittisk Skib til Staden, førend brittisk Eiendom er bleven sikkret for Overlast.
Viborger Samler, 1839-10-01
De brittiske Kjøbmænds Klage til Lord Palmerston er affattet i stærke Udtryk, og de af Chineserne udøvede Voldsomheder classificeres saaledes: 1) Tilintetgjørelse af al lovmæssig Sofart og Søhandel, endog mod Skibe, der havde indtaget fuld Ladning, kun ventede paa deres Skibspapirer, og imod hvilke ingen Klage var fremført; 2) Voldsom Fængsling af alle Fremmede, for derved at tvinge de formeentlige Eiere af Opium til at udlevere denne Vareartikel. 3) Trusel og Livsstraf, saafremt de Fremmede ei afleverede Opium-Forraadet, og for Fremtiden gjorde sig skyldige i Overtrædelser af de chinesiske Toldanordninger. 4) Forsøg paa at tvinge de Fremmede til at undertegne Forpligtelser, ved hvilke ikke alene de selv, men endog alle andre Fremmede, der maatte komme til China, skulde underkaste sig den foranførte Straffebestemmelse, og Bekjendtgjørelsen af et Edict fra den keiserl. Commissair, ved hvilket Regjeringen erklærer at ville udøve hiin Straf, da de Fremmede vægrede sig ved at underskrive. J Aaret 1796 udgjorde Forraadet af Opium 4000 Kister, men i Aaret 1837 var det voxet til 36,000 Kister. Jndtil Aaret 1796 var Jndførslen formelig tilladt imod en Afgift, og i Aaret 1836 havde man, endskjøndt forgjeves, søgt om igjen at faae denne Afgift indført, men endog Over-Commisfairens Edicter erkjendte udtrykkelig, at Lovene imod Jndførsel af Opium aldrig vare fulgte med Strenghed. Det er fremdeles udtalt i en Beretning fra en speciel Comiteaf Underhuset, "at det ikke synes tilraadeligt at opgive en saa vigtig Jndtægtskilde, som det ostindiske Compagnies Monopol med Opium, og den derpaa begrundede Handel med Opium i China frembyder." De Ansøgende droge deraf den Slutning, at de ere berettigede til at forlange Beskyttelse af den engelske Regjering imod Chinesernes Voldsomheder; de ansøge om, at Regjeringen vil drage Omsorg for snart at bringe Forholdene med China paa en sikker Fod, og fremfor Alt at vaage over, at den Garantie, som den britiske Agent har paataget sig ved Afleveringen af Opium, snarest muligt maatte liqvideres. Til Slutning bemærkes endnu, at de chinesiske Auctoriteter ei have indskrænket deres voldsomme Forholdsregler til Handelen med Opium, men at de endog have udstrakt deres Beslaglæggelse til flere andre Vare artikler.
Viborger Samler, 1839-10-01
J den sydlige Deel af de forenede nordamericanske Fristater griber den gule Feber mere og meere om sig Fra Canada erfarer man, at Sir John Colborne ved en af 24de August dateret Proclamation har ophævet, Krigsloven for Colonien.
Viborger Samler, 1839-10-01
Fra Lissabon erfarer man i Beretninger af 16de September, at en meget vidtforgrenet miguelistisk Sammensværgelse er opdaget ved et Brev, man fandt hos en dræbt Guerilha, og hvis Jndhold bekræftedes ved en ligeledes tilfældig paa Lissabons Gader funden Brevpakke. Hovedmanden, Antonio de Albuquerque, en riig Godseier i Nærheden af Braga, er fængslet.
Viborger Samler, 1839-10-01
Den 19de Septbr. døde Contra-Admiral, Sir Thomas Hardy, Gouverneur i Greenwich-Hospitalet. Hanvar Lord Nelsons Ledsager i næsten alle de Slag, som denne havde leveret, og i Slaget ved Trafalgar hans Flag capitain. J hans Arme udaandede Lord Nelson sit Liv.
Viborger Samler, 1839-10-01
Spanien. De nyeste Beretninger fra Barcelona omtale ikke, at de cataloniske Carlister have underkastet sig, men derimod berette de, at Stridigheder ere udbrudte imellem de forskjellige Carlist-Corps. J Berga bleve syv Carlister skudte paa Stedet, fordi de i Grev d'Espanas Nærværelse havde raabt: "Freden leve! Don Carlos døe!" – Jmidlertid skulle baade Grev d'Espana og endog den carlistiske Junta have begivet sig paa Veien til Frankerig, og med et Dampskib skal den Efterretning være ankommen fra Valencia til Barcelona, at Forcadel har underkastet sig med sine 4 Batailloner. – Det hedder i en Skrivelse fra Paris af 17de September: "Man maa bekjende, at den sidste Stierne, der havde holdt sig paa Legitimisternes Horizont, iler med frygtelig Hast sin Undergang imode. Efter Don Carlos har ogsaa Grev d'Espana, Anføreren for Opstanden i Catalonien, nedlagt Vaabnene, og man venter, at Cabrera og føie Tid vil gjøre det samme Skridt. Hvad vil blive den nærmeste Følge af denne Krigens Standsning, Vil Maroto, Forræderen, hædret med Æresbeviisninger og Værdigheder, hellige Dronningens Sag i Madrid sin tvetydige Tjeneste, eller vil man belønne Forræderiet og gjøre Forræderen uskadelig, Den lille Comoedie, Espartero har spillet med sin tidligere Modstander ved dennes Overgang, lader slutte, at man vil betroe Maroto en virksom Befaling i den constitutionelle Hær. Jmidlertid seer man sig om efter et fast Domicil paa fransk Grund for Helten Don Carlos. Der var en Tid, da en fransk Konge Carl den Syvende – maatte tage til Takke med en Residents i Bourges, og derfor blev kaldet roi de Bourges: til en saadan Residents kan ogsaa Don Carlos bringe det, hvilket rigtig nok er noget mindre end Spaniens og Jndiens Riger, hvor Solen aldrig gaaer ned.
Viborger Samler, 1839-10-01
Orienten. London, den 15de Sept. Den truende Stilling, de forenede Flaader havde indtaget ved Jndløbet til Hellespontus, var rigtignok, og er endnu beregnet paa at standse den ægyptiske Vicekonges videre Fremskridt i Lilleasien; dog maatte man paa den anden Side indrømme, at ved Opstillingen af en saadan Krigsmagt i Nærheden af den osmanske Hovedstad vilde den russiske Jndflydelse see sig udsat for Fare. Allerede havde til Fordeel for den omanske Port og imod Vicekongens Overmod en fuldkommen Meningslighed dannet sig imellem de tre europæiske Magter: Storbritannien, Østerrig og Preussen, og det kom kun an paa at forstærke denne Forbindelse ved den anden Sømagts Tiltrædelse, og dernæst ved en kraftfuld Jndskriden at lægge Haand paa det store Værk: Orientens Pacification og forden kommende Tid Sikkring af Portens Rolighed. Rusland var derfor udsat for den Fare, at Forholdene i Orienten, uden dets Medvirkning, og følgelig uden særdeles Hensyn til dets Jnteresser, kunde antage en saadan Form, at der turde blive Spørgsmaal om Herredømmet over de Have, der adskille Europa fra Asien. Den engelske og franske Gesandts gjentagne Forsøg i Constantinopel at aabne ved den første sig frembydende Leilighed Marmor-Havet for Flaaderne, maatte forøge Frygten hos Cabinettet i St. Petersborg. Med spændt Opmærksomhed og ængsteligt Blik iagttog Rusland Gangen i de Underhandlinger, der desaarsag førtes imellem London og Paris, for at afbenytte enhver Meningsforskiel imellem disse tvende Magter og give Sagernes Udvikling en anden Vending; – thi i ethvert Tilfælde og for enhver Priis maatte den frygtelige Sømagt, der havde samlet sig ved Dardanellerne, vorde bortledet, og en anden Retning gives den mod Syrien og Ægypten. Det forventede Tilfælde indtraf. Næsten i intet af de Puncter, der vare underkastede de fælles Forhandlinger, kunde England blive enigt med Frankerig, ja en endnu større Adskillelse truede med at indtræde i disse Magters Anskuelser, end de meest ængstelige af vore Statsmænd hidtil syntes at have anet. Dette Øieblik benyttede Rusland, og gjorde et Forsøg paa at sætte sig i et venskabeligere Forhold med England. Forsøget lykkedes, og vi vove at udtale det Haab, at en fuldkommen Meningslighed tør finde Sted, i det mindste med Hensyn til de Forholdsregler, der skulle tages imod Vicekongen. Thi det Hovedøiemed, hvorefter England stræbte fra Begyndelsen og som det med sin faste Villie ei saa let vil renoncere paa, nemlig: atter at underkaste Portens umiddelbare Herredømme Taurus og Syrien, vil ikke længere finde en haardnakket Modstander i Rusland, saasnart det derved lykkes dette Rige at besværge Stormen ved Dardanellerne, og i fornødent Tilfælde aflede den umiddelbart paa Ægypten og Syrien.